  Виталий Пронин Ижысь Зоя Космодемьянская нимо ульчаысь выль юртПрезидентлэн но Правительстволэн пресс-службазы ивортэмъя, туннэ Александр Волков нимысьтыз егит семьяос понна лэсьтэм юртэз усьтӥз. Таиз лыдызъя 59-тӥез ни луэ, 17 этажъем юрт Ижысь Ленин ёросысь Зоя Космодемьянская нимо ульчаын пуктэмын.50 квартира - со выль коркалэн витетӥ секциезлэн 70 процентэз - егит семьяослы квартира висъян программая сётэмын.Выль юртэз усьтыкуз, Александр Волков шуиз, та программая эшшо сюрс семья капчиятэм кредитэн квартира басьтыны быгатоз.Президент пусйиз, таӵе социальной проектъёслы луыса Удмуртиын тросгес нылпи вордӥськиз — лыдпусъёсъя республикамы федерал округысь вань регионъёсты азьпалтӥз.Александр Волков тодэ вайытӥз, программае пыриськись семьяосын куинетӥ нылпи вордӥське ке, элькун соослы квартира понна кредитсэс тырыны 300 сюрс манет висъя. Теги: АлександрВолков Егитъёс кредит семья  